CELEX: 32001R0645
Language: ro
Date: 2001-03-30 00:00:00
Title: Regulamentul (CE) nr. 645/2001 al Comisiei din 30 martie 2001 privind clasificarea anumitor mărfuri în Nomenclatura Combinată

02/Volumul 13
            
            
               RO
            
            
               Jurnalul Ofícial al Uniunii Europene
            
            
               237
            
         32001R0645
   
               L 091/40
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 645/2001 AL COMISIEI
   
   din 30 martie 2001
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CE) nr. 2559/2000 (2), în special articolul 9,
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate regulamentului menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin norme comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri.
            
         
               (3)
            
            
               În temeiul normelor generale menționate anterior, mărfurile descrise în coloana 1 a tabelului anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3.
            
         
               (4)
            
            
               Ar trebui ca informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura combinată și care nu sunt conforme cu drepturile instituite prin prezentul regulament să poată fi în continuare invocate de către titularul acestora, pe parcursul unei perioade de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (3), astfel cum a fost modificat ultima dată prin Regulamentul (CE) nr. 2700/2000 al Parlamentului European și al Consiliului (4).
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă trebuie încadrate în Nomenclatura Combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Informațiile tarifare obligatorii emise de autoritățile vamale ale statelor membre care nu sunt conforme cu drepturile instituite prin prezentul regulament pot fi în continuare invocate, în conformitate cu dispozițiile articolului 12 alineatul (6) din Regulamentul (CEE) nr. 2913/92, pe parcursul unei perioade de trei luni.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 martie 2001.
      
         
            Pentru Comisie
         
         Frederik BOLKESTEIN
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 293, 22.11.2000, p. 1.
   
      (3)  JO L 302, 19.10.1992, p. 1.
   
      (4)  JO L 311, 12.12.2000, p. 17.
   ANEXĂ
   
               Descrierea mărfurilor
            
            
               Clasificare
               (Codul NC)
            
            
               Explicație
            
         
               (1)
            
            
               (2)
            
            
               (3)
            
         
               Amestec de enzime stabilizat pe un suport (făină de grâu), care conține pe gram 2 500 unități de xilanază și 800 unități de protează, sub formă de granule. Produsul poate fi folosit în special ca aditiv în hrana animalelor (într-o proporție de aproximativ 1 la 1 000) pentru a îmbunătăți randamentul nutrițional al hranei, aceasta fiind mai ușor de digerat
            
            
               3507 90 90
            
            
               Clasificarea se stabilește în conformitate cu dispozițiile normelor generale 1 și 6 de interpretare a Nomenclaturii Combinate și cu textul codurilor NC 3507, 3507 90 și 3507 90 90
               Produsul este clasificat pe baza substanțelor active pe care le conține. Enzimele, ca substanțe proteice de la capitolul 35, sunt excluse de la poziția 23.09 [a se vedea notele explicative ale Sistemului Armonizat cu privire la poziția 23.09, litera (h)]
               Suportul este folosit datorită proprietăților sale care permit fixarea unor cantități mari de enzime și stabilizarea la temperatură ridicată și nu datorită proprietăților sale nutriționale